मंत्रिमण्डल केन्द्रीय होम्योपैथी परिषद (संशेाधन) अध्यादेश 2019 को मंत्रिमंडल की मंजूरी प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने केन्द्रीय होम्योपैथी परिषद (संशोधन) अध्यादेश 2019 के मसौदे को मंजूरी दे दी है। इसके तहत केन्द्रीय परिषद के पुनर्गठन की अवधि मौजूदा एक वर्ष से बढ़ाकर दो वर्ष करने की व्यवस्था है ताकि केन्द्रीय परिषद का कामकाज चलाने के लिए संचालन मंडल का अधिकार और कार्यकाल 17 मई 2019 से एक वर्ष के लिए और बढ़ाया जा सके।